open-index/open-wikipedia-markdown huggingface dataset:
Talousoikeus

**Talousoikeus** on yksityisoikeuden alue, johon kuuluvat markkinaoikeus, maa- ja vesioikeus sekä työoikeus ja ympäristöoikeus. Se oli aiemmin yliopisto-opetuksessa kokooma-alue, joka sittemmin jakautui itsenäisiksi osiksi. Se menetti oikeustieteen opetuksessa kattonimikkeen asemansa, mutta on tullut uudelleen esiin itsenäistyneiden uusien oikeudenalojen yhteydessä. Tällaisia oikeudenaloja ovat muun muassa kansainvälinen talousoikeus ja yritystalousoikeus.

Talousoikeuden osa-alueet kehittyivät viime vuosikymmeninä omia teitään. Maa- ja vesioikeudessa sekä työoikeudessa lisääntyivät julkisoikeudellisen aineksen osuus, mikä hämärsi perinteistä yksityis- ja julkisoikeuden jaottelua. Uutena suuntauksena maa- ja vesioikeuden piirissä syntyi ympäristöoikeus, joka kasvoi ulos maa- ja vesioikeuden oppirakenteesta. Talousoikeus on suuntautunut oikeudenalojen systematiikassa yritystoimintaan, taloustieteeseen ja kansainväliseen kauppaan nojautuvien oikeudenalojen kokoomanimikkeeksi. Toisaalta pelkkä talous-käsite sopii moniin oikeudellisiin ja  yhteiskunnallisiin yhteyksiin. Talous liittyy yritystoiminnan ohella ympäristöoikeuteen ja kiinteistöoikeuteen (ympäristötalous, kiinteistötalous), jolloin ollaan perinteisen talousoikeuden alalla. Rajanvedon ongelmat kuitenkin epäyhtenäistävät kansainvälisiä nimityksiä ja hämärtävät rajanvetoa kauppaoikeuteen.

Talousoikeuden käytännön soveltaja havainnoi oikeutta yrityselämän kannalta. Tällöin hän pitää keskeisenä oikeustieteen käyttöä liiketoiminnan välineenä eikä keskity tuomioistuimissa tapahtuvaan riidanratkaisuun. Olennaisia asioita ovat muun muassa yritysten tarvitsevien sopimusten luominen, organisaatioiden oikeudellinen muotoilu ja verosuunnittelu. Tärkeää on myös kansainvälisten juridisten riskien hallinta, kansainvälisten kaupallisten järjestöjen tuntemus ja monikansallisen juridiikan osaaminen.

## Lähteet
Mikael Renberg

**Mikael Renberg** (s. 5. toukokuuta 1972 Piitime, Ruotsi) on uransa lopettanut ruotsalainen jääkiekkoilija, pelipaikaltaan laitahyökkääjä. 

## Ura

Renberg pelasi kaudet 1989–1993 kotimaansa pääsarjan Elitserienin Luleå HF:ssä. Philadelphia Flyers varasi Renbergin  toisella kierroksella varausvuorolla 40. 

Renberg edusti Philadelphiaa neljä kautta. Philadelphiassa hän pelasi kuuluisassa Legion of Doom -hyökkäysketjussa yhdessä John LeClairin ja Eric Lindrosin kanssa. Renberg pitää hallussaan myös Philadelphian tulokkaiden piste-ennätystä kaudelta 1993–1994 tehtyään runkosarjan 83:ssa ottelussa tehopisteet 38+44=82, tästä huolimatta Martin Brodeur voitti NHL:n parhaalle tulokkaalle jaettavan Calder Trophyn.

Neljän Philadelphia-kauden jälkeen Renberg siirtyi Tampa Bay Lightningiin vaihdossa useisiin . Puolitoista vuotta myöhemmin Renberg palasi Philadelphiaan, kun Tampa Bay vaihtoi hänet ja Daymond Langkow´n Philadelphian Mike Sillingeriin ja Chris Grattoniin. 

Kaudella 1999–2000 Renberg siirtyi Phoenix Coyotesiin vaihdossa Rick Tocchetiin. Renberg pelasi Phoenixissa 10 ottelua runkosarjassa tehopistein 2+4=6.

Kaudeksi 2000–2001 Renberg palasi yhden kauden ajaksi Luleåån. Seuraavaksi kaudeksi hän palasi NHL:ään tehtyään sopimuksen Toronto Maple Leafsin kanssa. Kolmen Torontossa vietetyn kauden jälkeen Renberg palasi jälleen Ruotsiin ja pelasi Elitserienissä Luleån lisäksi Skellefteå AIK:ssa ennen kuin lopetti uransa kauden 2008–2009 jälkeen.

## Saavutukset

* Kultaa nuorten euroopanmestaruuskilpailuissa 1990.
* Vuoden 1993 maailmanmestaruuskilpailuiden tähdistökentällisessä.
* Pelle Lindbergh Memorial (Philadelphian kauden kehittynein pelaaja) 1994.
* Yanick Dupre Memorial (Philadelphian herrasmiespelaaja) 1995.
* Viking Award (NHL:n paras ruotsalainen) 1995.
* Kultaa vuoden 1998 jääkiekon maailmanmestaruuskilpailuissa.
* Elitserienin vuoden pelaaja 2001.
* Valittu ruotsalaisten pelaajien tähdistökentälliseen vuosina 1993, 1995, 2001

## Tilastot

## Lähteet

*
*
*
Ykkösen kausi 1996

**Ykkösen kausi 1996** oli Suomen jalkapallon toiseksi korkeimman sarjatason kausi. Kausi pelattiin kahtena 10 joukkueen lohkona kolminkertaisena sarjana. Etelälohkon voittaja oli Hangö IK ja pohjoislohkon TP-Seinäjoki. Lohkovoittajat pelasivat kaksiosaisen karsinnan suorasta noususta Veikkausliigaan, jonka TP-Seinäjoki voitti. Lohkojen kolme viimeistä putosivat suoraan Kakkoseen.

Hangö IK karsi liigapaikasta Helsingin Jalkapalloklubin kanssa. HJK oli sijoittunut Veikkausliigassa kaudella 1996 kuuden joukkueen alemmassa loppusarjassa kolmanneksi. Veikkausliigassa alemmassa loppusarjassa sijoille 4–6 sijoittuneet putosivat suoraan, koska joukkuemäärää pudotettiin kahdestatoista kymmeneen kaudeksi 1997. HJK säilytti paikkansa Veikkausliigassa.

## Etelälohko

### Yleisömäärät

## Pohjoislohko

### Yleisömäärät

## Nousukarsinnat

*HIK Hanko–TP-Seinäjoki 2–5, yl. 1509
*TP-Seinäjoki–HIK Hanko 3–0, yl. 1854

TP Seinäjoki nousi liigaan yhteismaalein 8–2. 

*HIK Hanko–HJK Helsinki 0–1, yl. 635
*HJK Helsinki–HIK Hanko 1–1, yl. 2517

HJK oli joutunut karsintaan, koska sijoittui Veikkausliigassa yhdeksänneksi, eli oli alemman loppusarjan kolmas. HJK säilytti paikkansa liigassa yhteismaalein 2–1. 

## Lähteet
*
### Viitteet

## Aiheesta muualla
* List of League Second Level Tables (RSSSF, Heikki Pietarinen, 23 Dec 2015)
* List of League First Level Tables (RSSSF, Heikki Pietarinen, 23 Dec 2015)
Ryūhei Kawada

**Ryūhei Kawada** (; s. 12. tammikuuta 1976) on japanilainen sitoutumaton vihreä poliitikko. Hän sai ylähuonepaikan vuoden 2007 vaaleissa. Hän on ollut pitkään HIV-positiivinen; hän on yksi lukuisista hemofiliapotilaista, jotka saivat tartunnan verituotteista 1980-luvun aikana. Tapaukset johtivat skandaaliin ja lopulta kolmeen vankeustuomioon, joista pisin oli kahden vuoden mittainen. Kaikki tuomitut olivat skandaalin keskipisteeseen joutuneesta Green Cross Corporationista.

Kawada on toiminut television uutistenlukijana ja luennoinut Matsumoton yliopistossa. 

Kawada kuuli HIV-tartunnastaan vuonna 1986 äidiltään Etsuko Kawadalta, joka myös on nykyisin politiikassa.

## Lähteet

## Aiheesta muualla
* Viralliset sivut ,
Stage One

**Stage One** on dancehall-artisti Sean Paulin ensimmäinen studioalbumi, joka julkaistiin Yhdysvalloissa 28. maaliskuuta 2000.

## Taustatietoa
Albumi sijoittui Billboard 200 -listan 109. sijalle 8&nbsp;982 kappaleen viikkomyynnillään. Albumia on myyty vain noin 350&nbsp;000 kappaletta, eli se on Sean Paulin huonoiten myynyt albumi. Albumilta julkaistiin yksi single: "Deport Them".

## Kappaleet
# "Mental" (Prelude) - 0:47
# "She Want It" - 2:56
# "Infiltrate" - 3:29
# "Nicky" (Skit) (feat. Mr. Vegas) - 1:24
# "Haffi Get De Gal Ya (Hot Gal Today)" (feat. Mr. Vegas) - 3:15
# "Real Man" - 3:06
# "Dutty Techniques" (Skit) - 0:29
# "Check It Deeply" - 3:35
# "Mek It Go So Den" - 3:25
# "Examples Of Things Not To Do In Bed" (Skit) - 1:03
# "Deport Them" - 3:08
# "Tiger Bone" (feat. Mr. Vegas) - 2:52
# "Faded" - 3:02
# "Definite" - 3:10
# "Shineface" (Skit) - 0:33
# "Disrespect" - 3:15
# "Sound The Alarm" (feat. Looga Man) - 3:27
# "Uptowners" (Skit) - 1:03
# "No Bligh" - 3:43
# "Slap Trap" - 3:17
# "Strategy" - 3:23
# "A Word From The Honourable Minister" (Skit) - 0:19
# "Next Generation" - 3:43
# "You Must Lose" (Feat. Looga Man) - 3:25
# "Outro" - 0:49

## Listasijoitukset
Ira

**Ira** on etunimi, joka eri maissa esiintyy sekä miehen että naisen nimenä. 

Venäjällä ja Suomessa Ira on naisen nimi, joka on lyhentymä kreikan nimestä Eirene (, joka merkitsee rauhaa ja oli myös kreikkalaisen rauhan jumalattaren nimi. Englanninkielisissä maissa Ira on miehen nimi, joka on peräisin heprean tarkkaavaista tarkoittavasta sanasta *ira* (tai *iira*) ja mainitaan myös Vanhassa testamentissa erään Daavidin-aikaisen papin nimenä.

Suomessa Ira on Digi- ja väestötietoviraston tietojen annettu maaliskuun 2025 loppuun mennessä nimeksi noin 1600 naiselle ja alle 50 miehelle. Suurin osa heistä on 1900-luvun loppupuolella syntyneitä. Nimestä esiintyy almanakassakin myös harvinaisempi muoto **Iro**, mutta se on annettu alle 140 henkilölle. Iro on myös Kalevalassa mainittu myyttinen henkilö.

## Tunnettuja Ira-nimisiä

* Ira, *Ira Sofia Mikkonen* (s. 1994), suomalainen laulaja ja lauluntekijä
* Richard Ira Bong (1920–1945), yhdysvaltalainen hävittäjälentäjä
* Ira S. Bowen (1898–1973), yhdysvaltalainen astrofyysikko
* Ira C. Eaker (1896–1987), yhdysvaltalainen ilmavoimien kenraali
* Ira Einhorn (1940–2020), yhdysvaltalainen murhaaja, aikaisemmin ympäristöaktivisti ja pasifisti
* Ira Gershwin (1896–1983), yhdysvaltalainen sanoittaja
* Ira Hammermann (s. 1967), suomalainen televisiojuontaja
* Ira Jokivalli (s. 1999), suomalainen pesäpalloilija
* Ira Koivu (s. 1975), suomalainen toimittaja, viestintäyrittäjä ja kolumnisti
* Ira Lange, suomalainen yritys- ja ryhmävalmentaja, kouluttaja ja tietokirjailija
* Ira Lember (1926–2025), virolainen kirjailija
* Ira Levin (1929–2007), yhdysvaltalainen kirjailija ja lauluntekijä
* Ira Losco (s. 1981), maltalainen poplaulaja
* Ira Murchison (1933–1994), yhdysvaltalainen pikajuoksija ja olympiavoittaja
* Ira Partonen, o.s. *Eskelinen* (s. 1971), suomalainen jalkapalloilija ja salibandypelaaja
* Ira Rennert (s. 1934), yhdysvaltalainen liikemies
* Ira David Sankey (1840–1908), yhdysvaltalainen hengellisen musiikin laulaja ja säveltäjä
* Ira Sullivan (1931–2020), yhdysvaltalainen jazzsaksofonisti ja -trumpetisti
* Ira Vihreälehto (s. 1974), suomalainen tietokirjailija ja historianopettaja

## Tunnettuja Iro-nimisiä
* Iro, henkilö suomalaisessa mytologiassa
* Iro Arhipo, *Irinja Arhipoff* (1864–1934), runonlaulaja ja itkuvirsien taitaja
* Iro Haarla (s. 1956), suomalainen jazzpianisti, -harpisti, -kosketinsoittaja, säveltäjä ja yhtyeenjohtaja
* Iro Särkkä (s. 1978), turvallisuupolitiikan tutkija

## Lähteet
Caroline Krook

**Märta Caroline Desirée Krook** (s. 18. marraskuuta 1944 Tukholma – 16. elokuuta 2025) oli Tukholman hiippakunnan piispa vuosina 1998–2009. Häntä edelsi Henrik Svenungsson ja seurasi Eva Brunne.

Lundin yliopistossa teologiaa opiskellut Krook vihittiin luterilaisen Ruotsin kirkon papiksi Lundin hiippakunnassa vuonna 1969. Hän valmistui teologian lisensiaatiksi vuonna 1985 ja kouluttautui myös psykoterapeutiksi. Ennen vihkimystään piispaksi hän toimi muun muassa Tukholman Suurkirkkoseurakunnan  kirkkoherrana, tuomiorovastina 1990–1998. Siten hän oli Ruotsin ensimmäinen nais-tuomiorovasti.

Krook kuoli 80-vuotiaana 16. elokuuta 2025.

## Lähteet

## Aiheesta muualla
* Caroline Krook Ruotsin kirkon sivuilla
Nauhaparatiisiharakka

**Nauhaparatiisiharakka** (*Astrapia mayeri*) on Papua-Uudessa-Guineassa tavattava paratiisilintuihin kuuluva varpuslintu. IUCN luokittelee nauhaparatiisiharakan elinvoimaiseksi lajiksi.

## Lajin nimeäminen
Nauhaparatiisiharakka on yksi viimeisimmistä omaksi lajikseen kuvatuista paratiisilinnuista. Ensimmäinen maininta linnusta on vuodelta 1936 kirjasta nimeltään *Papuan Wonderland*. Selostus lajista oli kuitenkin lyhyt eikä lajia pidetty sen perusteella omanaan. Vuonna 1938 australialainen lintutieteilijä Fred Shaw Mayer lähetti kaksi koiraslinnun pyrstösulkaa British Museum of Natural Historyyn ja laji nimettiin hänen mukaansa vuonna 1939.

## Koko ja ulkonäkö
Nauhaparatiisiharakka on kooltaan 25&ndash;32&nbsp;cm pitkä, koiraiden ollessa naaraita kookkaampia. Koiraan selkä on väritykseltään musta ja hohtaa pronssin tai vihreän värisenä. Pää, kurkku ja rinnan yläosa ovat väriltään hohtavan vihreät ja kurkussa ja rinnassa on myös violetti vivahde. Koiraan posket ja pään takaosa ovat väritykseltään hohtavan violetit. Nauhaparatiisiharakkakoiraan pyrstö on hyvin pitkä, jopa 90&nbsp;cm. Pyrstö on musta lukuun ottamatta kahta pisintä keskimmäistä pyrstösulkaa, jotka ovat valkoiset ja mustakärkiset. Naaras on väriltään vaatimattomampi. Selkä on sinimusta ja muuttuu ruskeanmustaksi perässä. Pää on vihertävänhohtavan musta ja rinta on ruskea ja voimakkaasti mustan raidoittama. Siivet ovat ruskeat. Myös naaraiden pyrstösulat ovat pitkät, mutta koiraan pyrstö on huomattavasti pidempi.

## Levinneisyys ja elinympäristö
Nauhaparatiisiharakka elää Papua-Uuden-Guinean keskiosissa Strickland River-joelta Mount Hagenin ja Mount Giluwen läheisyyteen. Linnun elinympäristöä ovat vuoristometsät, jotka sijaitsevat 2&nbsp;200&ndash;3&nbsp;400 metrin korkeudella merenpinnasta. Laji tulee toimeen myös hakatuissa metsissä, vaikka laajat hakkuut ovatkin uhka kannalle. Suurin uhka on lajin metsästys sen värikkäiden höyhenten vuoksi.

## Elintavat ja ravinto
Nauhaparatiisiharakkakoirailla voi olla useita naaraita ja koirailla on perinteisiä esiintymisalueita. Koiraat esittelevät naaraille höyhenpukuaan ja houkuttelevat naaraita heiluttelemalla pyrstöään ja siipiään. Pesimäkausi kestää toukokuusta maaliskuulle. Ainoastaan naaras rakentaa kuppimaisen pesän ja munii yhdestä kahteen munaa. Naaras hautoo munia kolmisen viikkoa. Koiras ei osallistu hautomiseen eikä poikasten ruokkimiseen.

Nauhaparatiisiharakan ravinto koostuu pääasiassa hedelmistä ja siemenistä. Laji voi syödä myös selkärangattomia ja pieniä selkärankaisia eläimiä, kuten sammakoita tai liskoja.

## Lähteet
Dutty Rock

**Dutty Rock** on dancehall-artisti Sean Paulin toinen studioalbumi. Albumi julkaistiin 24. syyskuuta 2002.

## Taustatietoa
Albumi menestyi paljon paremmin kuin Paulin edellinen albumi *[[Stage One]]*. *Dutty Rock* sijoittui Billboard 200 -listan 9. sijalle ja Britannian albumilistan 2. sijalle. Albumi sisältää myös Paulin listaykköshitit ”Get Busy” ja ”Baby Boy” (feat. Beyoncé). Albumin muut singlet olivat ”Gimme the Light”, ”Like Glue” ja ”I’m Still in Love with You”. Albumin kaikki singlet sijoittuivat vähintään kuuden parhaan joukkoon Britannian singlelistalla. Albumia myytiin ensimmäisellä viikolla 65&nbsp;000 kappaletta, ja kaikkiaan sitä on myyty 6&nbsp;miljoonaa kappaletta. Paul sai *Dutty Rockista* myös parhaan reggae-albumin Grammy-palkinnon.

## Kappaleet
#"Dutty Rock Intro"
#"Shout (Street Respect)"
#"Gimme The Light"
#"Like Glue"
#"Get Busy"
#"Top Of The Game" **<small>(feat. [[Rahzel]])</small>**
#"Police Skit"
#"Ganja Breed" **<small>(feat. Chico)</small>**
#"Concrete"
#"I'm Still in Love with You" **<small>(feat. Sasha)</small>**
#"International Affair" **<small>(feat. Debbie Nova)</small>**
#"Can You Do The Work" **<small>(feat. Ce'Cile)</small>**
#"Punkie"
#"My Name"
#"Jukin' Punny"
#"Uptown Haters Skit"
#"Gimme The Light (Pass The Dro-Voisier Remix)" **<small>(feat. [[Busta Rhymes]])</small>**
#"Bubble" **<small>(feat. Fahrenheit)</small>**
#"Shake That Thing"
#"Esa Loca" **<small>(feat. [[Tony Touch]] & R.O.B.B.)</small>**
#"It's On"
#"Punkie (Español)"

#*"Baby Boy" -kappale löytyy myös Beyoncén *[[Dangerously in Love]]* -albumilta.

## Singlet
* "Gimme the Light" (2002)
* "Get Busy" (4. maaliskuuta 2003)
* "Like Glue" (1. heinäkuuta 2003)
* "Baby Boy" (3. elokuuta 2003)
* "I'm Still in Love with You" (17. helmikuuta 2004)

## Lähteet
Safonovo

**Safonovo** () on kaupunki Venäjällä Smolenskin alueella. Se sijaitsee Dneprin vesistöön kuuluvan Vopets-joen varrella 102 kilometriä Smolenskista koilliseen. Kaupunki on Safonovon piirin keskus. Kaupungissa asui 46&nbsp;116 henkeä (vuonna 2010).

Kaupungin kautta kulkee Moskovan ja Smolenskin välinen rautatie, jonka radan asema sijaitsee keskustan eteläpuolella. Vain kolme kilometriä keskustan pohjoispuolitse kulkeva valtatie M1 (*Belarus*) tuo nopean maantieyhteyden niin pääkaupunki Moskovaan, alueen pääkaupunkiin Smolenskiin kuin naapurimaahan Valko-Venäjällekin.

Safonovo on saanut alkunsa samannimisen kylän paikalle syntyneestä rautatieaseman taajamasta. Myöhemmin sen talous perustui lähistöllä sijaitsevien ruskohiiliesiintymien hyödyntämiseen. Vuonna 1952 Safonovosta tuli kaupunki. Nykyään se on maatalousalueen keskus, jossa on mm. kone- ja laite- sekä muoviteollisuutta.

## Lähteet

## Aiheesta muualla

* Safonovon piirin sivusto
Uudenseelanninunkarilaiset

**Uudenseelanninunkarilaiset** ovat Uudessa-Seelannissa asuvia unkarilaisia tai heidän jälkeläisiään. Uudessa-Seelannissa heitä on arviolta yhteensä 1&nbsp;476. He puhuvat äidinkielinään englantia ja unkaria. Vuonna 2001 itseään unkarilaisena piti 894 henkilöä, 1&nbsp;191 henkilöä puhui unkaria ja 987 henkilöä oli syntynyt Unkarissa.

## Historiaa

### 1800-luku

Ensimmäiset unkarilaiset saapuivat Uuteen-Seelantiin 1840- ja 1850-luvuilla etupäässä vuonna 1848 tapahtuneen kansannousun seurauksena, mutta useimmat eivät jääneet maahan pysyvästi. 1860-luvulla Otagossa tapahtuneeseen kultaryntäykseen osallistui Unkarista pieniä ryhmiä. Eräs saapuneista, lakimies Zsigmond Vékey, tuli sanomalehtimieheksi *Otago Daily Times* -sanomalehteen. Myöhemmin hän palasi takaisin Unkariin. Ensimmäiset pystyvät emigrantit saapuivat Uuteen-Seelantiin vuosina 1872–1876.

### 1900-luku

Vuonna 1909 Southlandin Tuatapereen saapui Csongrádista kotoisin oleva István Rácz. Hän kehui Unkariin lähettämissään kirjeissä maan tarjoamia mahdollisuuksia, ja sen seurauksena 1911 vielä kolme perhettä (Szivák, Kókay ja Kollát) seurasi häntä. Seuraavien kahden vuosikymmenen aikana vielä noin 100 perhettä tuli Csongrádista Tuatapereen.
Muutamista heidän jälkeläisistään on tullut tunnettuja; esimerkiksi István Kókayn pojasta, Stephen Kokaysta on tullut Wallacen läänin edustaja ja Mike Raczista on tullut Guinnessin ennätyksen haltija.

Ennen toista maailmansotaa Uuteen-Seelantiin saapui 55 unkarilaista maahanmuuttajaa. Pian sodan päätyttyä heitä saapui 62. 1950-luvun alkuun mennessä unkarilaisia tuli 136 lisää. Suurin evakkoryhmä, tarkalleen ottaen 1&nbsp;099 henkilöä, saapui vuoden 1956 vallankumouksen jälkeen. He asettuivat asumaan Aucklandiin, Wellingtoniin ja Christchurchiin. 1970-lukuun mennessä vielä noin 290 henkilöä muutti Uuteen-Seelantiin.

## Tunnettuja uudenseelanninunkarilaisia

* Marton Csokas - näyttelijä, (*[[Taru sormusten herrasta]]*, *[[Kingdom of Heaven – Taivas maan päällä]]*)
* Nándor Tánczos - edustaja

## Lähteet

## Aiheesta muualla

* Hungarian settlers in New Zealand 
* Sanomalehti ''Magyar Szó''
* Unkarin konsulaatti Uudessa-Seelannissa
Esko Jämsén

**Esko Olavi Jämsén** (13. tammikuuta 1938 Suonenjoki – 31. heinäkuuta 1972 Jyväskylä) oli suomalainen toimittaja ja kirjailija.

Jämsénin vanhemmat olivat työmies Arvo Evert Jämsén ja Aune Orvokki Korhonen. Hän kävi Työväen akatemian 1957–1958 ja opiskeli Yhteiskunnallisessa korkeakoulussa 1958–1960.

Jämsén voitti J. H. Erkon kirjoituskilpailun 1963.

## Teoksia
* *Tästä kaupungista*, runoja.  Kirjoittajat Timo Haajanen: *Urbaani turbaani*, Esko Jämsén: *Rakastin sinua* ja Mattijuhani Särkkä: *Minä kerron sinulle*.     Gummerus 1969.
* *Avo-osasto*, romaani.      Gummerus 1970.

## Käännöksiä
* Laura Ingalls Wilder : *Pitkä talvi preerialla*, piirrokset Garth Williams.  Gummerus 1969, 5. painos 1990.

## Lähteet
* 
* Pohjoissavolaisen kaunokirjallisuuden bibliografia : Esko Jämsén
Matti Särkkä

**Matti Juhani Särkkä** (s. 23. marraskuuta 1940 Jyväskylä) on Turussa asuva suomalainen kuvataiteilija ja kirjailija.

Särkkä perusti yhdessä Vesa Niinikankaan kanssa 1999 Turkuun runouteen ja matkakirjoihin erikoistuneen pienkustantamon Enostone mutta luopui kustantamon osakkuudesta 2002 ja on sen jälkeen ollut vapaa kirjailija. Toimi myös Kaarinan kansalaisopistossa luovan kirjoittamisen ohjaajana vuosina 2004 -  2013.

## Teoksia
* *Tästä kaupungista*, runoja. Kirjoittajat Timo Haajanen: *Urbaani turbaani*, Esko Jämsén: *Rakastin sinua* ja Mattijuhani Särkkä: *Minä kerron sinulle*. Gummerus, 1969
* *Kaupunki nousee maisemasta*, runoja. Gummerus 1972
* *Poiskatsova, eli, Kertomus minästä, joka syntyi*, runoja, Atena, 1996
* Pojat lennättävät runon leijaa 1997, Atena
**Nyt olet hiljaa*, runokokoelma, Enos, 1999
* *Kevyt alasin*, valokuvat Asko Salminen, tekstit Matti Särkkä, Enos, 2000
* *Naisten talo*. novelleja, Enostone, 2000
* *Ota tai jätä*. romaani, Enostone, 2001
* *Taormina rakastettuni*, matkakirja. Enostone, 2001 
* *Ei paluuta*, romaani. Enostone, 2002
* *Poikaveljet : kolme Tourujoen maalaria*, romaani. Enostone, 2003 (aiheena jyväskyläläiset taidemaalarit Yrjö Saarinen, Feliks Ojanen ja Matti Särkkä)
* *Jättiläinen ja minä : Firenze puolessa päivässä*, matkakirja; kuvitus Marja Särkkä. Enostone, 2004
* *Michelangelo Buonarroti ja hänen paavinsa*, komedia. Enostone, 2005
* *Sanoja päin : seitsemän kirjoittajaa*, toimittanut Matti Särkkä. Enostone, 2005 
* Murha paviljongissa 2007, Gummerus
*Sinappiaurinko, Urho Lehtisen taitijuudesta 2007, Antokon
**Ajan muoto*, romaani. Enostone, 2008
* *Kiinalaiset kädet : proosaa & runoja*. Kaarinan-Piikkiön kansalaisopiston kirjoittajakurssin antologia, kirjoittajat Santer Niittyaro ym, toimittanut Matti Särkkä. Enostone, 2008
* *Kaikki kuvat*, romaani. Enostone,Turku 2010
* *Karhu ja metsämökki*, antologia (toim.) Enostone, 2011
* *Runoja maan alta*, runokokoelma, Enostone, 2011
* *Hymyilevä mies*, runokokoelma, Enostone, 2012
* *Vähän paljon*, runokokoelma, Enostone, 2013
* Lumeaika, proosaa, Enostone, 2014""
* Bar Mocambo, romaani. Enostone, 2016

## Aiheesta muualla
*
Žizdra

**Žizdra** () on kaupunki Kalugan alueella Venäjällä. Se sijaitsee Okan sivujoen Žizdran rannalla 180 kilometriä Kalugasta lounaaseen. Kaupunki on Žizdran piirin keskus. Asukkaita on 5&nbsp;900 henkeä (vuonna 2008).

Kaupunki on perustettu vuonna 1777. 1700–1800-luvuilla se oli puutavarakaupan keskus. Lähistöltä louhittiin rautamalmia, kivihiiltä ja tulenkestävää savea. Toisessa maailmansodassa saksalaiset hävittivät kaupungin täydellisesti. Nykyään siellä on puunjalostuslaitoksia, meijeri ja viinatehdas. Kaupungissa toimii kotiseutumuseo. Sieltä on kotoisin kosmonautti Aleksei Jelisejev.

## Lähteet
* 

## Aiheesta muualla
* Puolivirallinen kaupunkisivusto
Karhuvuoren ilmavalvontatorni

**Karhuvuoren ilmavalvontatorni** oli alun perin vuonna 1938 rakennettu ilmavalvontatorni Aaslaluodon saarella, entisessä Rymättylän kunnassa, nykyisessä Naantalissa. Tornin tarkoituksena oli tukea Turun ilmavalvontaa. Torni hajotettiin 1950-luvulla tarpeettomana polttopuiksi.

Vuonna 2004 paikalle rakennettiin vapaaehtoisvoimin vanhan mallin mukaan uusi torni, josta sittemmin on käytetty myös nimeä **Karhuvuoren näkötorni**. Paikalle tuotiin helikopterilla rakennustarvikkeita. Nykyään tornia käytetään muun muassa lintujentarkkailuun.

Torni kuuluu Saariston rengastien, Pikku-Rengastien kohteisiin.

## Lähteet

## Aiheesta muualla
*
*
Kirov (Kalugan alue)

**Kirov** () on kaupunki Kalugan alueella Venäjällä. Se sijaitsee Desnan sivujoen Bolvan varrella 160 kilometriä Kalugasta lounaaseen. Kaupunki on 41&nbsp;995 asukkaan Kirovin piirin keskus. Kaupungissa asui valtaosa piirin väestöstä eli 31&nbsp;888 henkeä (vuoden 2010 väestönlaskenta).

## Historiaa ja nykypäivää
Paikkakunta on saanut alkunsa metallitehtaan yhteyteen vuonna 1745 perustetusta Pesotšnjan asutuksesta. 1800-luvun lopussa siellä valmistettiin myös emali- ja fajanssiastioita. Vuonna 1936 Pesotšnjasta tuli kaupunki ja se nimettiin uudelleen bolševikkijohtaja Sergei Kirovin mukaan. Nykyään kaupungissa tuotetaan mm. kylpyhuonekalusteita ja rakennustarvikkeita.

Sen ohi kulkee Vjazman ja Brjanskin välinen rautatie (Fajansovajan asema).

## Lähteet

## Aiheesta muualla

* Epävirallinen kaupunkisivusto 
*Nettiversio kirjan Goroda Rossii (1994) artikkeleista
Meštšovsk

**Meštšovsk** () on kaupunki Kalugan alueella Venäjällä. Se sijaitsee Tureja-joen rannalla 85 kilometriä Kalugasta lounaaseen. Kaupunki on Meštšovskin piirin keskus. Asukkaita on 4&nbsp;400 henkeä (vuonna 2008).

Meštšovsk mainitaan ensimmäisen kerran vuonna 1238. Myöhemmin se kuului Liettuan suuriruhtinaskuntaan. Vuonna 1503 kaupunki liitettiin Moskovan Venäjään. Krimin tataarit piirittivät sen linnoitusta vuonna 1584 ja vuonna 1608 se yritti vallata Valedmitri II. Vuonna 1776 Meštšovskista tuli Kalugan lääniin kuuluneen kihlakunnan keskus. Toisen maailmansodan aikana se oli saksalaisten miehittämä. 

Nykyään kaupungissa on lähinnä elintarviketeollisuutta. Nähtävyyksiin kuuluu vuosina 1678–1696 rakennettu Marian ilmestyksen kirkko ja samanniminen katedraali vuodelta 1832. Meštšovskissa on syntynyt lehtimies ja sosiologi Nikolai Mihailovski. Lähistöllä sijaitsevassa Nikolskojen kylässä vietti lapsuusvuotensa anarkismin teoreetikko Pjotr Kropotkin.

## Lähteet
* 

## Aiheesta muualla
* Meštšovskin piirin sivusto
Suomen unkarilaiset

**Suomen unkarilaiset** ovat Suomessa asuvia unkarilaisia tai heidän jälkeläisiään. Suomessa asui vuoden 2021 lopussa 2&nbsp;012 henkilöä, joilla oli Unkarin kansalaisuus ja 3&nbsp;243 henkilöä, joiden kieli oli unkari. Monet heistä ovat tulleet Transilvaniasta eli nykyisestä Romaniasta.

## Unkarilaiset Suomessa
Vuoden 2021 lopussa Suomessa asui 2&nbsp;012 henkilöä, joilla oli Unkarin kansalaisuus. Heistä noin 700 asui pääkaupunkiseudulla. Saman vuoden lopussa Suomessa asui 3&nbsp;243 henkilöä, joiden kieli oli unkari. Heistä noin 1&nbsp;200 asui pääkaupunkiseudulla.

## Unkarilaisia järjestöjä Suomessa
Bóbita ry on Suomessa oleva aktiivisin unkarilainen seura Helsingin seudulla. **Suomen unkarilainen kristillinen yhteisö ry** on ainoa virallinen unkarilainen kristillinen seura Suomessa. Se toimii ekumeenisesti, jäsenet tapaavat säännöllisesti Alppilan evankelis-luterilaisessa kirkossa järjestetyssä jumalanpalveluksessa, kuukauden ensimmäisenä sunnuntaina. Otaniemen kappelissa toimii tiistai iltaisin ekumeenisellä pohjalla unkarinkielinen raamattupiiri. Unkarinkielisia katolisia messuja on harvakseltaan Helsingissä Pyhän Marian tai Pyhän Henrikin kirkossa.

Vuonna 1993 perustettiin **Suomenunkarilaisten Seura** (FME), jonka puheenjohtaja on tällä hetkellä Árpád Jelinkó. Helsingissä toimii **Unkarin Kulttuurikeskus**. Samassa osoiteessa on **Suomi-Unkari Seuran** toimisto.

## Tunnettuja suomalaisia, joilla on unkarilaisia sukujuuria
* Johanna Debreczeni, laulaja (s. 1980)
* Károly Garam, sellisti (s. 1941)
* Lajos Garam, viulisti (s. 1939)
* Sami Garam, kokki (s. 1967)
* Tamás Gruborovics, jalkapalloilija (s. 1984)
* Kati Kovács, sarjakuvapiirtäjä (s. 1963)
* Nándor Mikola, akvarellitaiteilija (1911–2006)
* Harri István Mäki, kirjailija (s. 1968)
* Benedek Oláh, pöytätennispelaaja (s. 1991)
* Aladár Paasonen, eversti (1898–1974)
* Paavo von Pandy, sotilas ja kirjailija (1905–1986)
* Géza Szilvay, viulisti (s. 1943)
* Réka Szilvay, viulisti (s. 1972)
* Ville Valo, laulaja (s. 1976)

## Katso myös
* Suomen ja Unkarin suhteet

## Lähteet

## Aiheesta muualla
* Suomi-Unkari Seura
* Bóbita Egyesület / Bóbita ry
* Suomenunkarilaisten Seura 
* Unkarin Kulttuurikeskus
* Suomen unkarilainen kristillinen yhteisö ry
Creswellin kulttuuri

**Creswellin kulttuuri** oli jääkauden loppuvaiheen kivikautinen suurriistan metsästäjien kulttuuri Britteinsaarilla. Se on saanut nimensä keskienglantilaisesta Cresswell Crags -kalkkikivirotkosta, jonka luolista on tehty monia arkeologisia löytöjä.

Tämä kulttuuri oli ensimmäinen todistettu kulttuuri jääkauden huippuvaiheen mahdollisen Britteinsaarten autioitumisen jälkeen.

Creswellin kulttuurin jäljiltä on löydetty muun muassa kivisiä nuolenkärkiä sekä luuhun tehtyjä kaiverruksia. Sen ihmiset elivät jättiläispeuran, hevosen, mammutin ja muun suurriistan ja myös pienemmän riistan metsästyksellä. Joko liikkumalla laajasti tai kaupan kautta hankittiin yli 100 kilometrin päästä meripihkaa ja piikiveä. Kulttuuri tunnistetaan Creswellin tyyppisistä lehtimäisistä nuolenkärjistä ja tasasivuisen kolmion muotoisista Cheddar-kärjistä. Siitä on löytynyt jäänteitä 28 paikasta Englannissa ja Walesissa.

Ruoantähteiden joukosta on löydetty sekaisin ihmisen ja eläinten luita. Niiden jäljistä on päätelty, että kulttuuriin on voinut kuulua ihmissyöntiä joko ravinnonhankkimiseksi tai rituaalina.

## Ajoitus
Ennen Creswellin kulttuuria eteläisessä Britanniassa oli kuitenkin esisolutrealaista asutusta, joka lienee hävinnyt jääkauden kylmässä huippuvaiheessa.  Tätä kulttuuria pidetään Madeleinen peuranmetsästyskulttuurin johdannaisena. Kulttuurin aikalaisia olivat muun muassa Hampurin, Federmesserin ja Madeleinen kulttuuri.

Kulttuuri on ajoitettu Creswell Cragsin löydön perusteella aikaan 12500-12000 kalibroimatonta radiohiilivuotta sitten. Tämä vastaa suunnilleen aikaa 14800-13900 kalenterivuotta sitten, koska radiohiilimenetelmä ei anna suoraan oikeita ajoituksia. Creswellin alun aikoihin alkoi lämmin Bölling-jakso eli Dimlington-interstadiaali, jonka aikana jää suli kaikkialla maapallolla nopeasti.

Lämpötila nousi Etelä-Englannissa rajusti 17 asteeseen, ja koivua, pensaita ja ruohoja saapui Englantiin. Jossain vaiheessa Creswellin aikana tai jälkeen lämpötila kuitenkin putosi kylmään nuorempaan dryaskauteen. Creswellin kulttuuri säilyi kuitenkin Britteinsaarilla, ja löytöpaikat jopa lisääntyivät aiemmasta. Kylmän ajan Creswelliä edustavat Hengistbury Headin löydöt ajalta 12500 eaa.

Creswellin kulttuuria ylläpitäneiden ihmisten ravintoa olivat hevoset ja jättiläispeura, villasarvikuono, hyeena, mammutti, napajänis, peura, saiga-antilooppi, villihärkä, ruskeakarhu, ilves, napakettu ja susi.

Myöhäispaleoliittisen ajan lopun Creswellin kulttuurin jälkeen tuli mesoliittinen Maglemosen kulttuuri.

## Lähteet

## Aiheesta muualla
*Creswell Crags Website - Home of the Ice Age Hunter
Cenk Uygur

**Cenk Uygur** (s. 21. maaliskuuta 1970 Istanbul, Turkki) on turkkilais-yhdysvaltalainen aktivisti, yrittäjä, kolumnisti ja poliittinen kommentaattori.

Uygur on liberaalin poliittisen YouTube-ohjelman *[[The Young Turks]]in* (TYT) perustaja ja juontaja. Kanavan poliittista suunatusta on kuvattu vasemmistolaiseksi.

Uygur on suositun striimaaja Hasan Pikerin setä. Piker aloitti uransa The Young Turks -kanavalla.

## Lähteet
John Hartson

**John Hartson** (s. 5. huhtikuuta 1975 Swansea, Wales) on walesilainen jalkapalloilija, joka pelasi hyökkääjänä muun muassa Arsenalissa (1995–1997) ja Celticissä (2001–2006) sekä 51 maaottelua (14 maalia) Walesin maajoukkueessa (1995–2005). Hän aloitti ammattilaisuransa Luton Townissa vuonna 1992 ja päätti sen lähdettyään West Bromwich Albionista vuoden 2008 alussa. Maajoukkueurallaan hän teki neljätoista maalia.

Hartsonilla todettiin kesällä 2009 kivessyöpä, joka levisi aivoihin ja keuhkoihin. Se onnistuttiin kuitenkin hoitamaan.

## Lähteet
Ksii (baryoni)

Hiukkasfysiikassa **ksii** (Ξ) on yhteisnimitys sellaisille baryoneille, joissa on yksi ylös- (u) tai alas-kvarkki (d) sekä kaksi raskaampaa kvarkkia. Ellei toisin mainita, tarkoitetaan ksii-hiukkasella yleensä sellaisia baryoneja, joissa on kaksi outoa kvarkkia (s). 

Ksii-baryonin spin voi olla joko 3/2 tai 1/2 riippuen siitä, ovatko kaikkien siinä olevien kvarkkien spinit samansuuntaiset vai onko niistä yhden spin vastakkaissuuntainen kuin molempien muiden. 

Ksii-hiukkasten merkintänä käytetään kreikkalaista ksii-kirjainta, jonka jälkeen merkitään yläkulmaan sen varaus. Jos siinä esiintyy muita kuin ylös-, alas- tai outous-kvarkkeja, merkitään lisäksi alakulmaan muiden kvarkkien symbolit. Niinpä esimerkiksi Ξ-b sisältää yhden ylös-, yhden alas- ja yhden pohja-kvarkin (b). Jos hiukkasen spin on 3/2, lisätään merkintään asteriski, esimerkiksi Ξ-*b. 

Kaikki ksii-hiukkaset ovat epävakaita. Ne ksii-hiukkaset, joiden spin on 3/2, ovat vahvalla vuorovaikutuksella erittäin nopeasti hajoavia resonanssihiukkasia.

Ensimmäiset ksii-hiukkaset löydettiin Brookhaven National Laboratoryssä vuonna 1964 

[a] Epävarma
[b] b-baryonin mitattu keskimääräinen elinikä sen hajotessa kahdeksi samanmerkkisesti varautuneeksi hiukkaseksi
† Hiukkasta ei ole havaittu eikä sen kvanttilukuja kuten spiniä ole todennettu

## Katso myös
* Hyperoni
* Delta (baryoni)
* Lambda (baryoni)
* Omega (baryoni)
* Sigma (baryoni)
* Nukleoni

## Lähteet

## Aiheesta muualla
*
*"Direct observation of the strange b baryon Xi(b)-"
* Fermilab physicists discover "triple-scoop" baryon
* Back-to-Back b Baryons in Batavia
*"Observation and mass measurement of the baryon Xi(b)-"
Salsa Sinisalo

**Tero ”Salsa” Sinisalo** on suomalainen radiojuontaja- ja toimittaja. Hän on juontanut Radio Nostalgian aamuohjelmaa ja sittemmin ollut vuodesta 2020 lähtien Kasari-radiokanavalla.

Salsa Sinisalo on tiskijukkien Suomen mestari vuodelta 1983 ja osallistunut monesti sekä Lontoossa että Amsterdamissa tiskijukkien maailmanmestaruuskilpailuihin DiscoMixClubin edustajana.

Salsa Sinisalo on toiminut viihde- ja ravintolabisneksessä vuodesta 1979 lähtien. 1980-luvun lopusta 1990-luvun alkuun hän toimi myyjänä Street Beat -levykaupassa. Dj Hall of Fame valitsi Salsa Sinisalon kunniagalleriaan hänen 30-vuotisen uransa johdosta vuonna 2009. Salsa Sinisalo toimii Suomen Diskokulttuurin Kehittämis- ja Edunvalvonta ry:n puheenjohtajana.

Nostalgian ja Kasarin lisäksi hän on työskennellyt radiokanavilla Radio Ykkönen, NRJ, Metroradio ja Radio Nova. Alkuvuodesta 2011 ja 2012 Salsa Sinisalo työskenteli suomalaisella Radio Finlandia -kanavalla, joka on suunnattu Espanjan Aurinkorannikon suomalaisille.

## Lähteet
Walden

**Walden** voi tarkoittaa ainakin seuraavia:

* Walden Pond, järvi Yhdysvaltain Massachusettsissa
* *[[Elämää metsässä]]* (*Walden*), Henry David Thoreaun kirja, nimetty järven mukaan

## Henkilöitä

Walden, Waldén, Wallden tai Walldén on myös seuraavien henkilöiden sukunimi.
Henkilöt ovat suomalaisia, ellei toisin mainita:
* Anni Walden (1885–1962), sotakummivaliokunnan puheenjohtaja, kenraali Rudolf Waldenin puoliso
* Arthur Wallden (1892–1933), punakaartilainen
* Elin Waldén (1873–1945), lastenkirjailija
* Evert Woldemar Walldén (1869–1921), juristi, yritysjohtaja ja virka- ja valtiopäivämies
* Gustaf Waldén (1877–1940), laki- ja liikemies, Alkon toimitusjohtaja
* Heikki Walldén (1914–2006), taidemaalari
* Henry Waldén (1978–2008), rockkitaristi
* Hilja Walldén (1871–1929), kirjallisuuden suomentaja
* Jan Walden (s. 1968), urheiluvaikuttaja ja yritysjohtaja
* Joel Walldén (1894–1972), eversti
* Jouni Waldén (s. 1982), kiekonheittäjä
* Juuso Walden (1907–1972), teollisuusjohtaja, Rudolf Waldenin poika
* Kari Walden (s. 1941), Yhdysvalloissa asuva suomalainen kuvataiteilija ja entinen yritysjohtaja
* Klas Werner Walldén (1865–1918), juristi ja Tampereen oikeuspormestari
* Kurt Walldén (1906–1979), juristi ja pianisti
* Liisa Hallamaa-Walden (1925–2008), keraamikko
* Mika Walldén (s. 1972), jalkapalloilija
* Nell Walden (1887–1975), ruotsalainen taiteilija, taiteenkeräilijä ja galleristi
* Netta Walldén (s. 1972), kirjailija ja opettaja
* Paul Walden, *Guru Josh* (1964–2015), brittiläinen acid house -muusikko
* Pirkko Walden (Pirkko-Liisa Walden; s. 1948), suomalainen Åbo Akademin liiketaloustieteen professori
* Ricky Walden (s. 1982), englantilainen snooker-ammattilainen
* Risto Walden (s. 1965), vero- ja tilinpäätösasiantuntija
* Rudolf Walden (1878–1946), teollisuusjohtaja ja kenraalimajuri, Yhtyneiden Paperitehtaiden perustaja
* Timo Walden (s. 1966), toimittaja ja jalkapallovaikuttaja
* Väinö Valdemar Waldén (1892–1920), jääkärivääpeli
* Werner Walldén (1906–1989), kenttäratsastaja

### Entinen nimi
* Lida Salin (o.s. *Wallden*, 1885–1946), näyttelijä
* J. V. Vakio (vuoteen 1935 *Hjalmar Voldemar Walldén*, 1897–1955), Yleisradion toimitusjohtaja, Evert Woldemar Walldénin poika
* Oke Vaasjoki (vuoteen 1941 *Åke Adolf Walldén*, 1916–1974), geologi, virkamies ja professori
* Väinö Ventoniemi (vuoteen 1930 *Walldén*, 1906–1997), yrittäjä ja yritysjohtaja, liikenneneuvos
Vainoaminen

**Vainoaminen** on rikos, johon syyllistyy henkilö, joka toistuvasti uhkaa, seuraa, tarkkailee, ottaa yhteyttä tai muulla näihin rinnastettavalla tavalla vainoaa toista. Vainoamisen on oltava sellaista, että se aiheuttaa vainotussa pelkoa tai ahdistusta.  Vainoamisesta voidaan tuomita sakko- tai vankeusrangaistukseen enintään kahdeksi vuodeksi.

Vainoamisen tulee olla oikeudetonta, eli teot ovat perusteettomia ja ne tapahtuvat vastoin kohteen tahtoa. Vainotun ei tarvitse sanallisesti ilmaista, että hän ei tahdo yhteydenottoja, vaan tahdonvastaisuus päätellään olosuhteista. Vainoaminen on virallisen syytteen alainen rikos eli syyttäjä nostaa siitä syytteen, vaikka asianomistaja ei vaatisi rangaistusta.

Vainoaminen on melko yleinen ilmiö, joka on viime vuosikymmeninä tullut keskeiseksi aiheeksi oikeuspsykologisessa tutkimuksessa. Se voi olla *vaanimista*, eli slangissa *stalkkaamista* (englannin sanasta *stalk*), joka tarkoittaa jonkun ihmisen ja tämän toiminnan luvatonta seuraamista hyväksikäyttämällä erilaisia teknisiä (tietokone, puhelin, posti, rekisterit, tiedotusvälineet) ja muita keinoja (sosiaaliset verkostot, fyysinen seuranta).

**Stalkkeri** (vaanija) tarkoittaa henkilöä, joka seuraa kohdetta.

Yhdeksässä muussa EU-maassa on voimassa niin sanottu anti-stalking-laki.

Pahimmillaan stalkkerointi johtaa kohteelle tehtäviin uhkauksiin ja väkivallantekoihin. Lievimmillään se voi olla suosikkilaulajan internet-nimimerkin selvittämistä.

Kun vainoajan käytös on yliampuvaa ja yhteydenotot jatkuvia, se osoittaa, että tekijällä on vakavia mielenterveyden ongelmia. Hän on kyvytön hallitsemaan omia tunteitaan ja käyttäytymistään. Vainoajista noin viidennes on psykoottisia eli mielenterveyshäiriöt ovat hyvin vakavia. Noin puolella vainoajista on persoonallisuushäiriöitä.

## Suomi
Suomessa 19 prosenttia miehistä ja alle 30 prosenttia naisista on kokenut vainoa.

Suomessa vuonna 2010 tehdyn väitöstutkimuksen mukaan vaanija ja uhri tuntevat usein toisensa entuudestaan. Saman tutkimuksen mukaan erityisen alttiita vaanimiselle olivat naisopiskelijat, joiden häiritsijät olivat usein tuttuja miehiä. Vainoaminen voi saada myös digitaalisen väkivallan muotoja, eli siinä hyödynnetään digitaalisia laitteita tai internetyhteyksiä.

## Katso myös
* Vaino
* Vainoamisharha

## Lähteet

## Aiheesta muualla
* Riittakerttu Kaltiala & ja Nina Lindberg, Persoonallisuushäiriöihin liittyvä väkivallalla uhkailu ja väkivallan uhka, Duodecim 2021;137(22):2467-73
Nitro Circus

***Nitro Circus*** on yhdysvaltalainen tositelevisiosarja, jossa tehdään stuntkohtaustyylisiä näyttäviä ja vaarallisia temppuja. Ohjelmaa vetävän Travis Pastranan lisäksi sarjassa esiintyvät Greg Powell, Erik Roner, Jim Dechamp, Jolene Van Vugt, Andy Bell ja Tommy Passemante. Mukana on usein myös vierailevia esiintyjiä. Ohjelmassa on nähty esimerkiksi Jukka Hilden, Bam Margera, Steve-O sekä Johnny Knoxville, joka on myös yksi *Nitro Circuksen* luojista. Ohjelman tunnusmusiikki on Dropkick Murphysin *State of Massachusetts*.

## Aiheesta muualla
* Ohjelman kotisivut 
* MTV: Nitro Circus
Gregorius Hallenius

**Gregorius A. Hallenius** (noin 1702–1772) oli suomalainen paikallishistorioitsija ja erityisesti Mynämäen kihlakunnan muinaismuistojen tutkija.

Halleniuksen kaksiosaista väitöskirjaa *Wirmoënsis in Finlandia territorii memorabilia* (1738, 1741) on verrattu Daniel Jusleniuksen Turun historiasta kertovaan teokseen *[[Aboa Vetus et Nova]]*. Hallenius kuvailee teoksessa paikkakunnan luontoa, väestöä ja historiaa, ja teos sisältää tietoja esimerkiksi Maunu Tavastista ja Hietamäen kirkosta. Työn pääohjaaja oli historioitsija Algoth Scarin, joka yleisemminkin edisti paikallishistorian tutkimusta Suomessa. Aarno Saleva käänsi siitä Hietamäkeä koskevan osan suomeksi vuonna 1997.. Toivo Viljamaa on suomentanut koko teoksen vuonna 2012.

Halleniuksen veli oli kielitieteilijä Matthias Hallenius.

## Lähteet

## Aiheesta muualla

* 
* 
*
Vjatšeslav Zudov

**Vjatšeslav Zudov** (, 8. tammikuuta 1942 Bor, Venäjän neuvostotasavalta – 12. kesäkuuta 2024) oli neuvostoliittolainen kosmonautti.

Hänet valittiin kosmonauttikoulutukseen 23. lokakuuta 1965. Hän toimi Sojuz 23 -lennon päällikkönä 14.–16. lokakuuta 1976. Hän siirtyi eläkkeelle 14. toukokuuta 1987.

Zudov oli naimisissa ja perheessä on kaksi lasta.

## Lähteet
Valeri Roždestvenski

**Valeri Iljitš Roždestvenski** (, 13. helmikuuta 1939 Leningrad, Neuvostoliitto – 31. elokuuta 2011) oli neuvostoliittolainen kosmonautti.

Roždestvenski oli koulutukseltaan insinööri, ja hänet valittiin kosmonauttikoulutukseen 23. lokakuuta 1965. Hän lensi Sojuz 23 -avaruusaluksella. Roždestvenski jäi eläkkeelle 24. kesäkuuta 1986. Hän oli naimisissa ja perheessä oli yksi lapsi.

## Lähteet
Elizabeth H. Blackburn

**Elizabeth H. Blackburn** (s. 26. marraskuuta 1948 Tasmania, Australia) on australialais-amerikkalainen lääketieteen tutkija, joka on tutkinut ikääntymiseen liittyviä asioita. 

Blackburn työskentelee San Franciscossa Kalifornian yliopistossa.

Hän sai vuoden 2009 lääketieteen Nobelin yhdessä Carol W. Greiderin ja Jack W. Szostakin kanssa tutkimuksista, jotka liittyvät siihen, kuinka kromosomien DNA-nauhan päissä olevat telomeerit suojaavat soluja.

Samalle kolmikolle myönnettiin Albert Lasker -palkinto lääketieteellisestä perustutkimustyöstä vuonna 2006. 
Blackburn ja Greider saivat myös vuoden 2007 Louisa Gross Horwitz -palkinnon.

## Lähteet

## Aiheesta muualla

*
Aboa Vetus et Nova

**Aboa Vetus et Nova** () on Daniel Jusleniuksen Turun historiasta kertova alun perin latinankielinen väitöskirja vuodelta 1700. Teoksessa käsitellään – ja paikoin ylistetään kritiikittä – turkulaisuuden ja suomalaisuuden olemusta. Siinä kerrotaan myös Turun maastonmuodoista ja suomalaisista perinteistä kuten mämmistä.

*Aboa Vetus et Nova* oli Turun akatemiassa opiskelleen Jusleniuksen harjoitusväitöskirja, jollainen oli laadittava ennen maisterinväitöstä eli pro gradua. Harjoitusväitöskirjat kirjoitti usein tosiasiassa työtä ohjannut professori, mutta tässä tapauksessa kirjoittajaksi on oletettu Juslenius eikä hänen professorinsa Johannes Munster. Teoksen painatti Johan Wall. Se on suomennettu kahdesti nimellä *Vanha ja uusi Turku*. Vuoden 1929 suomennoksen teki Erik Ahlman ja sen julkaisi WSOY, vuoden 1987 suomennoksen tekivät Tuomo Pekkanen ja Virpi Seppälä-Pekkanen ja sen julkaisi Suomalaisen Kirjallisuuden Seura. SKS julkaisi lisäksi vuonna 2005 version, joka sisältää käännökset myös ruotsiksi ja englanniksi sekä alkuperäisen latinankielisen tekstin.

Teos edustaa ajalleen tyypillistä valikoivaa lähteiden käyttöä ja kotiseudun retorisesti korkealentoista ylistystä. Siinä väitetään muun muassa suomen kielen olevan jo Baabelin kieltensekoituksessa syntynyt ikivanha kieli, jolla on yhtäläisyyksiä kreikan ja heprean kanssa, ja joka on säilynyt muuttumattomana vuosituhansia. Tuohon aikaan vallinneen käsityksen mukaisesti Juslenius väittää suomalaisten polveutuvan Raamatussa mainitusta Nooan pojasta Maagogista. Turun paikallishistorian ja -maantiedon osalta teos sisältää hyödyllistäkin asiatietoa. *Aboa Vetus et Nova* vaikutti 1700-luvun varhaiseen fennofiliaan vahvistamalla suomalaisen oppineiston kansallisylpeyttä.

Turkuun vuonna 1995 perustettu museo Aboa Vetus & Ars Nova on saanut nimensä Jusleniuksen teoksen innoittamana.

## Lähteet
Carol W. Greider

**Carol W. Greider** (s. 15. huhtikuuta 1961 San Diego, Kalifornia, Yhdysvallat) on yhdysvaltalainen biologi, joka on tutkinut ikääntymiseen liittyviä asioita. Hän työskentelee Johns Hopkins -yliopistossa Baltimoressa.

Greider sai vuoden 2009 lääketieteen Nobelin yhdessä Elizabeth H. Blackburnin ja Jack W. Szostakin kanssa tutkimuksista, jotka liittyvät siihen, kuinka kromosomien dna-nauhan päissä olevat telomeerit suojaavat soluja.

Samalle kolmikolle myönnettiin vuonna 2006 Albert Lasker -palkinto lääketieteellisestä perustutkimustyöstä. Blackburn ja Greider saivat myös vuoden 2007 Louisa Gross Horwitz -palkinnon.

## Lähteet

## Aiheesta muualla
Vitali Žolobov

**Vitali Žolobov** (, s. 18. kesäkuuta 1937 Zburjevka, Ukrainan neuvostotasavalta) on entinen neuvostoliittolainen kosmonautti.

Hän toimi Neuvostoliiton ilmavoimissa, jossa yleni lopulta everstiksi, kunnes hänet valittiin kosmonauttikoulutukseen. 

Hän lensi kesällä 1976 Sojuz 21 -avaruusaluksella Saljut 5 -avaruusasemalle. Hän kärsi voimakkaasti avaruuspahoinvoinnista.

Hän toimi avaruusohjelmassa vuoteen 1981 asti, jolloin hänestä tuli geologian tutkimusryhmän päällikkö.

## Aiheesta muualla
Mike Bullard

**Michael Brian Bullard** (s. 10. maaliskuuta 1961 Ottawa, Ontario, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä. 

## Ura
Pittsburgh Penguins varasi Bullardin  ensimmäisellä kierroksella varausvuorolla 9. Ennen NHL-varausta Bullard pelasi juniorina Brantford Alexandersissa OHL:ssä ja OMJHL:ssä. Bullard teki Brantfordissa 174 pelissä 356 tehopistettä.

Bullard teki NHL-debyyttinsä Pittsburghissa kaudella 1980–1981 pelaten runkosarjassa 15 ottelua tehopistein 1+2=3. Seuraavalla kaudella Bullard teki läpimurtonsa NHL:ssä tehtyään tehopisteet 36+27=63 75:ssä runkosarjan ottelussa. Bullard teki Pittsburghissa neljästi yli 30 maalia runkosarjassa. Parhaana kautenaan (1983–1984) hän teki 51 maalia. Samalla kaudella hän pelasi ainoan kerran ssa. 

Bullard ajoi autolla kahden ihmisen päälle 31. tammikuuta 1985. Uhrit loukkaantuivat lievästi ja heitä hoidettiin sairaalassa. Bullard pidätettiin ja häntä epäiltiin rattijuopumuksesta. 

Bullard pelasi Pittsburghissa seitsemän kautta ja toimi seuran kapteenina lokakuusta 1984 marraskuuhun 1986, jolloin hän siirtyi kesken kauden 1986–1987 Calgary Flamesiin. Kahden Calgaryssä pelatun kauden jälkeen Calgary myi Bullardin seitsemän pelaajan kaupassa St. Louis Bluesiin, josta se vaihdossa muun muassa Mark Hunterin ja Doug Gilmourin. Bullard pelasi vain 20 ottelua St. Louisissa, ennen kuin seura vaihtoi hänet Philadelphia Flyersin Peter Zezeliin. Bullard pelasi Philadelphiassa vielä kaksi kautta ennen siirtymistään Eurooppaan. 

Bullard pelasi yhden kauden (1990–1991) Sveitsin pääsarjan HC Ambrì-Piottassa ennen paluutaan NHL:ään, tällä kertaa Toronto Maple Leafsiin. Bullardin NHL-ura päättyi lopullisesti kauden 1991–1992 jälkeen, kun hän teki seuraavaksi kaudeksi sopimuksen Sveitsin toiseksi korkeimmalla sarjatasolla pelanneen SC Rapperswil-Jonan kanssa. Yhden Rapperswilissä pelatun kauden jälkeen Bullard siirtyi Saksan pääsarjan EV Landshutiin. 

Bullard pelasi Saksassa vuosina 1993-2003 viisi kautta Landshutissa, kaksi kautta Berlin Polar Bearsissa, kolme kautta Schwenningen Wild Wingsissa sekä puoli kautta toisen sarjatason Heilbronner EC:ssä. Hän lopetti uransa kauden 2002–2003 jälkeen. Vuonna 1994 Bullard valittiin Saksassa liigan parhaaksi pelaajaksi. Hänestä tuli helmikuussa 2003 ensimmäinen pelaaja, joka saavutti 500 pisteen rajan Saksan DEL-liigassa. Kun Bullard lopetti uransa hän johti DEL-liigan maali-, syöttö- ja pistetilastoa (209+291=500).

Pelaajauran jälkeen Bullard siirtyi valmentajaksi. Valmentajana hänen seurojaan ovat olleet Saksassa ERC Schwenningen, ESV Kaufbeuren ja EV Landshut sekä Itävallassa Graz 99ers. 

## Tilastot

## Lähteet
*
*
*
*Mike Bullard Hockeydraftcentral.comissa

### Viitteet
Lev Djomin

**Lev Stepanovitš Djomin** (; 11. tammikuuta 1926 Moskova – 18. joulukuuta 1998 Tähtikaupunki) oli neuvostoliittolainen kosmonautti.

Djominillä oli tekniikan tohtorin tutkinto ja hän oli Neuvostoliiton ilmavoimien eversti. Hän lensi Sojuz 15 -avaruusaluksella. Vuonna 1982 hän erosi avaruusohjelmasta ja siirtyi syvän meren tutkimukseen.

Djomin kuoli syöpään vuonna 1998.
Arkkitehti (täsmennyssivu)

**Arkkitehti** tarkoittaa seuraavia asioita:

* arkkitehti, tutkinto ja ammattinimike
* maisema-arkkitehti, ylempi korkeakoulututkinto
* sisustusarkkitehti, ammattinimike
* *[[Arkkitehti (lehti)|Arkkitehti]]*, lehti
* *[[Stam1nan diskografia#Arkkitehti|Arkkitehti]]*, Stam1na-yhtyeen demoalbumi.
Gennadi Sarafanov

**Gennadi Sarafanov** (; 1. tammikuuta 1942 Sinenkie – 29. syyskuuta 2005) oli neuvostoliittolainen kosmonautti.

Sarafanov valmistui sotilaslentäjäksi Neuvostoliiton ilmavoimien akatemiasta. Hän lensi Sojuz 15 -avaruusaluksella. Hän yleni everstiksi. Hän erosi avaruusohjelmasta vuonna 1986 ryhtyen luennoimaan teknologiasta.